༄༅། །འཁོར་ལོའི་རབ་གནས་བྱ་བའི་མན་ངག་ཞལ་
གདམས་དང་བཅས་པ་ས་སྐྱ་པཎྜི་ཏས་
བཀོད་པ་བཞུགས་སོ། །
༄༅༅། །ན་མོ་གུ་རུ་ཝེ། སྤྲོས་པའི་མཚན་མ་ཉེར་ཞི་ཞིང་། །ཐུགས་རྗེའི་ཉི་མས་
སྲིད་མཚོ་སྐེམས། །བླ་མ་མཆོག་ལ་ཕྱག་འཚལ་ཏེ། །འཁོར་ལོའི་རབ་གནས་བྱ་ཚུལ་
བརྗོད། །འདིར་དབང་གི་འཁོར་ལོའི་རབ་གནས་བྱ་བ་ལ་གསུམ་ལས། དང་པོ་
སྦྱོར་བ་སྟ་གོན་བྱ་བ་ལ། ཚེས་གྲངས་དང་། གཟའ་སྐར་བཟང་པོ་ལ། སའི་སྟེགས་
བུ་རྒྱར་ཁྲུ་གང་པ་ཡན་ཆད་པ་གཅིག་གི་སྟེང་དུ་མཎྜལ་ཟླ་གམ་དམར་པོ་སྒོ་གཅིག་
པ་གཅིག་བྲིས་པའི་དཀྱིལ་དང་། སྒོར་རྡོ་རྗེ་ལྕགས་ཀྱུ་རེ་ཞིང་། དེའི་དབུས་སུ་མེ་
ཏོག་གི་ཚོམ་བུ་ལྔ་དགོད་ཅིང༌། དེའི་སྟེང་དུ་མན་ཇིའི་ཁར་ཟངས་གཞོང་གི་འཁོར་
ལོ་དེ་གན་རྐྱལ་དུ་བཞག་སྟེ། དེ་ཡང་དང་པོ་འཁོར་ལོའི་ཞབས་སུ། གུ་གུལ་ནག་
པོའི་དུད་པས་བདུག་ཅིང་། ཉུང་དཀར་ལ་བདུད་རྩི་འཁྱིལ་པའི་སྔགས་རིངས་བཟླ་
ཞིང་། འཁོར་ལོ་ལ་བྲབས་ཏེ། བགེགས་བསྐྲད་ལ་བཞུགས་གསུང་། དེ་ནས་བུམ་
པ་མཚན་ཉིད་དང་ལྡན་པ་གཅིག་གི་ནང་དུ། ཆུ་གཙང་ལ་དྲི་ཞིམ་པོས་བྲན་ལ་བླུག་
སྟེ། ཡི་དམ་གྱི་སྙིང་པོ་ཉེར་གཅིག་ལ་སོགས་པ་བཟླས་ཤིང༌། བུམ་ཆུས་འཁོར་
ལོ་ལ་མེ་ལོང་གི་ངོས་ལ་སྐུ་ཁྲུས་གསོལ་བ་གལ་ཆེ་གསུང་། ཡང་མཆོད་པ་རྣམ་ལྔ་
དང༌་། གཏོར་མ་བཟང་བ་གསུམ་བཤམ་སྟེ། དང་པོ་དེ་ཡི་དམ་མཁའ་འགྲོ་སྤྱི་ལ་
ཕུལ་ནས། བདག་གི་ཕྲིན་ལས་འདི་བརྩོམ་པ་ལ་བར་ཆད་མི་འབྱུང་ཞིང་། མྱུར་
- 391

ས་སྐྱ་བཀའ་འབུམ། ༼ཞ》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་ལྔ་པ།
དུ་འགྲུབ་པར་མཛད་དུ་གསོལ། ཞེས་གསོལ་བ་ལན་གསུམ་གདབ། གཉིས་པ་དེ་
ཆོས་སྐྱོང་ལ་ཕུལ་ལ་བར་ཆད་བསྲུངས་ཤིག་པར་བཀའ་བསྒོ་བྱ། གསུམ་པ་དེ་འཛིན་
གཏོར་དུ་བཞག་སྟེ། མཐར་ཁྲོ་བོ་འདོད་རྒྱལ་ཡབ་ཡུམ་ལ་ཕུལ་ནས། ཕྲིན་ལས་
བཅོལ་གསུངས། གཉིས་པ་དངོས་གཞིའི་རབ་གནས་བྱ་བ་དངོས་ནི། འཁོར་ལོ་
ལ་སྐུ་གསུང་ཐུགས་ཀྱི་བྱིན་གྱིས་བརླབ་ཅིང་། རབ་གནས་བྱ་སྟེ། ཐོག་མར་སྐྱབས་
འགྲོ་སྔོན་དུ་སོང་ནས་སེམས་བསྐྱེད་ནི་སེམས་ཅན་གྱི་དོན་དུ་སངས་རྒྱས་ཐོབ་པར་
བྱ། དེའི་ཆེད་དུ་ཐུབ་པའི་བཀའ་དང་། བླ་མའི་གསུང་ལས་ཇི་ལྟར་འབྱུང་བ་བཞིན་
དུ། འཁོར་ལོའི་རབ་གནས་དང་། བསྒྲུབ་པ་འདི་བྱ་སྙམ་དུ་བསམ་ལ། དེ་ནས་ཨོཾ་
ཤུ་ནྱ་ཏའམ། སྭ་བྷཱ་ཝས་ཆོས་ཐམས་ཅད་སྟོང་པར་སྦྱངས་པའི་ངང་ལས། རང་ཉིད་
ཡི་དམ་གྱི་ལྷ་གང་ཡིན་དམར་པོར་བསྒོམ། མདུན་གྱི་འཁོར་ལོ་དེ་གསེར་གྱི་རྡོ་རྗེ་རྩེ་
ལྔ་ལས་རི་རབ་ཏུ་བསྐྱེད་པའི་ཁོང་སེང་དུ། རྫི་ལས་བསྒྲུབ་བྱ་ཇི་ལྟ་བ་བཞིན་བསྐྱེད་
ལ། དེ་ནས་རང་གི་ཐུགས་ཀ་ནས་ཨོཾ་དམར་པོ་ལས་འོད་འཕྲོས་པས། སེམས་ཅན་
ཐམས་ཅད་ཀྱི་རྒྱུད་སྦྱངས། གདུལ་བྱ་གདུག་པ་ཅན་རྣམས་ཀྱི་སྒོ་གསུམ་ལ་གནས་
པའི་ཚེ་དང་། བསོད་ནམས་དང༌། དཔལ་དང་གྲགས་པ། མཐུ་སྟོབས། ཡོན་
ཏན་ཐམས་ཅད་དབང་དུ་བསྡུས་ནས། འོད་ཚུར་འདུས་ཏེ་ཨོཾ་ལ་ཐིམ། དེ་ཉིད་འོད་
དུ་ཞུ་ནས། འཁོར་ལོ་རྩིབས་བརྒྱད་ཨོཾ་གྱིས་མཚན་པར་གྱུར་པར་བསམ། ཡང་དེ་
ཉིད་འོད་དུ་ཞུ་བ་ལས་སྐུའི་ལྷ། རྣམ་སྣང་སྐུ་མདོག་དཀར་པོ། བྱང་ཆུབ་མཆོག་གི་
ཕྱག་རྒྱ་ཅན་དུ་བསྐྱེད་པའི་ཐུགས་ཀར་འཁོར་ལོ་ཨོཾ་གྱིས་མཚན་པ་གཅིག་ཏུ་བསྒོམ་
ཞིང་། ཡང་བདག་དང་དེའི་ཐུགས་ཁ་ནས་འོད་ཟེར་དམར་པོ་འཕྲོས་པས། རང་
བཞིན་གྱི་གནས་ནས་རྣམ་སྣང་ལ་སངས་རྒྱས་དང་བྱང་ཆུབ་སེམས་དཔའ་དང་། བླ་
མ་ཡི་དམ་དཔའ་བོ་དཔའ་མོ་དང་། མཁའ་འགྲོ་ཆོས་སྐྱོང་ཐམས་ཅད་ཀྱིས་བསྐོར་བ་
- 392

འཁོར་ལོའི་རབ་གནས་བྱ་བའི་མན་ངག་ཞལ་གདམས་དང་བཅས་པ་ས་སྐྱ་པཎྜི་ཏས་བཀོད་པ།
སྤྱན་དྲངས་ལ། བདུན་རྣམ་དག་གིས་མཆོད་ཅིང་བསྟོད་དེ། བསྟོད་པ་བསྡུས་པ་ནི། ཧཱུྃཧཱུཾ་
གང་གིས་བསྟེན་པས་གདུང་མི་ཚོགས་རྣམས་ཀུན་འཇོམས་ཤིང༌། །གསང་བའི་ཕྲིན་ལས་བཞི་ལ་ལེགས་པར་དབང་
མཛད་ཅིང་། །ཁྱད་པར་ཁམས་གསུམ་ཀུན་ལ་ཤིན་ཏུ་དབང་བསྐུར་བའི། །ཁྲོ་རྒྱལ་ཡབ་ཡུམ་གཉིས་ལ་གུས་པས་
ཕྱག་འཚལ་བསྟོད། །ཞེས་པས་བསྟོད་གསུངས། ཐལ་མོ་སྦྱར་བས་མེ་ཏོག་བཟུང་ནས། བླ་མ་
རྡོ་རྗེ་འཛིན་པ་ཆེན་པོ་དང་། སངས་རྒྱས་དང་བྱང་ཆུབ་སེམས་དཔའ་ཐམས་ཅད་
དང་། ཡི་དམ་དཔའ་བོ་དཔའ་མོ་དང༌། མཁའ་འགྲོ་ཆོས་སྐྱོང་གི་ཚོགས་ཐམས་
ཅད་བདག་ལ་དགོངས་སུ་གསོལ། ཡུལ་ཁྱད་པར་ཅན་ཁྱེད་རྣམས་ཀྱི་མཁྱེན་པའི་
འགྲོ་བ་
ཡེ་ཤེས་དང་བརྩེ་བའི་ཐུགས་རྗེས་བདག་གི་རྟེན་འདི་ལ་བཞུགས་ལ།
སེམས་ཅན་གང་གིས་འདི་དག་ལ་ཕྱག་འཚལ་བ་དང་། མཆོད་པ་དང་། རེག་
པ་དང་། རྣལ་ལམ་དུ་ཐོས་པར་གྱུར་པའི་སེམས་ཅན་ཐམས་ཅད་ཀྱི་སྒྲིབ་གཉིས་
བྱང་ཞིང་། ཚོགས་གཉིས་རྫོགས་པ་དང༌། བར་ཆད་ཞི་ཞིང་མཐུན་རྐྱེན་ཐམས་
ཅད་འགྲུབ་པ་དང༌་། བཀྲ་ཤིས་དང་བདེ་ལེགས་འབྱུང་ཞིང་། ཁྱད་པར་དུ་བདག་
གི་དབང་དུ་བསྡུ་བའི་ཕྲིན་ལས་ཕུན་སུམ་ཚོགས་པ་མྱུར་དུ་འགྲུབ་པར་མཛད་དུ་
གསོལ། ཞེས་བརྗོད་ཅིང་མེ་ཏོག་གཏོར་དེ་ཛཿཧཱུྃ་བཾ་ཧོ༔ ཞེས་བརྗོད་པས། མདུན་
གྱི་ལྷ་ཚོགས་རྣམས་འོད་དུ་ཞུ་ནས། མཚོ་ལ་སྦྲང་ཆར་བབས་པ་ལྟར་འཁོར་ལོ་ལ་
གཉིས་མེད་དུ་སིབ་ཀྱིས་ཐིམ་པས། འཁོར་ལོ་དང་ཡིག་འབྲུའི་རྣམ་པར་གྱུར་པར་
བསམ་སྟེ། སྔགས་རིངས་ཉེར་གཅིག་ཙམ་བཟླས་ཤིང༌་། ཡང་མེ་ཏོག་ལ་རྟེན་འབྲེལ་
སྙིང་པོ་ཉེར་གཅིག་བཟླས་ནས། ཡེ་ཤེས་པ་རྣམས་གཉིས་མེད་དུ་ཐིམ་པའི་ཚུལ་དུ་
དམིགས་ནས་གཏོར་བས། བསྒྲུབ་བྱ་དེ་ཡང་བདག་གི་དབང་དུ་འདུས་པར་བསམ་
གསུང་། ཡང་སྔར་བཞིན་འཁོར་ལོ་སྟོང་པར་སྦྱངས་པའི་ངང་ནས། རང་གི་ཐུགས་
ཀ་ནས་ཨོཾ་དམར་པོ་ལས་འོད་འཕྲོས་པས། མཐར་པདྨ་དམར་པོ་ཨོཾ་གྱིས་མཚན་པ་
393

ལས།
ས་སྐྱ་བཀའ་འབུམ། ༼ཞི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་ལྔ་པ།
གསུང་གི་ལྷ་སྣང་མཐའ་དམར་པོ་མཉམ་གཞག་གི་ཕྱག་རྒྱ་ཅན་དུ་བསྐྱེད་
དེ། མེ་ཏོག་གཏོར་བའི་བར་དུ་སྔར་བཞིན་བྱ་གསུང༌་།
ཡང་སྔར་བཞིན་ཧཱུྃ་དམར་
པོ་ལས་འོད་འཕྲོས་པས། མཐར་ཧཱུྃ་གིས་མཚན་པ་ལས། ཐུགས་ཀྱི་ལྷ་མི་བསྐྱོད་རྡོ་
རྗེ་སྐུ་མདོག་དམར་པོ་ས་གནོན་གྱི་ཕྱག་རྒྱ་ཅན་དུ་བསྐྱེད་དེ། མེ་ཏོག་གཏོར་བའི་
བར་བྱ་གསུངས། དེ་ནས་ཡང་འཁོར་ལོའི་ལྟེ་བའི་རྣི་ལས་བསྒྲུབ་བྱའི་གཟུགས་སུ་
བསྐྱེད་ཅིང་། རང་ཡི་དམ་དུ་བསྒོམས་པའི་ཐུགས་ཀ་ནས། ཁྲོ་བོ་འདོད་རྒྱལ་དམར་
པོ་ཕྱག་གཡས་ན་ལྕགས་ཀྱུ་ཐོགས་པ་གཅིག་ཕྱུང་ལ། སྔར་གྱི་གཏོར་མ་གཅིག་ཕུལ་
ཏེ། དབང་དུ་བསྡུ་བའི་ཕྲིན་ལས་བཅོལ་བས། ཁྲོ་བོ་འདོད་རྒྱལ་གྱི་སྤྲུལ་པ་མང་
པོ་འཕྲོས་ནས། བསྒྲུབ་བྱ་མདུན་དུ་བཀུག་པས། གསལ་བར་དམིགས་ཏེ་སྔགས་
རིང་ཉེར་གཅིག་བཟླས་ཤིང༌། དེའི་འོད་ཟེར་བསྒྲུབ་བྱའི་སྙིང་ཁའི་རྣི་ཡིག་ལ་ཕོག་
པས། བསྒྲུབ་བྱ་དེ་དམར་ལམ་གྱིས་སོང་བས། བསྒྲུབ་བྱའི་ལུས་ཀྱི་སྤྱི་བོ་ནས་རྐང་
མཐིལ་ཡན་ཆད་ཀྱི་བཀྲག་དང་། གཟི་མདངས་དང༌་། ནུས་མཐུ་ཐམས་ཅད་སྙིང་
ཁའི་རྫི་ལ་འདུས་ཤིང༌། རྗིརྩིའི་བཀྲག་མདངས་དང་ནུས་མཐུ་ཐམས་ཅད་རང་གི་ཐུགས་
ཀའི་ཧཱུྃ་གི་འོག་ཏུ་འདུས་པས། རང་ཉིད་བཀྲག་མདངས་དང་། ནུས་མཐུ་ཕུན་སུམ་
ཚོགས་པར་གྱུར་ཞིང་། བསྒྲུབ་བྱ་དེ་དག་དང་བྲལ་ནས་འདར་ཁྲིལ་ལི་ལི་འདུག་པར་
བསམ་ཞིང༌། ནུས་མཐུ་ཐམས་ཅད་ཕྱིར་མི་འཆོར་བར་བསྒོམ་སྟེ། མཐར་མདུན་
གྱི་འཁོར་ལོའི་ལིང་ག་ལ་བསྟིམ་པའི་དགུག་གཞུག་ཡང་ཡང་གསལ་བར་བྱ་གསུང་།
གསུམ་པ་རྗེས་ཀྱི་བྱ་བ་ནི། རབ་གནས་ཟིན་པ་དང༌་། བཀྲ་ཤིས་བརྗོད་ཅིང་
ལྷག་ཆད་བཟོད་པར་གསོལ་ནས་དགེ་བ་བསྔོ་བ་བྱ་སྟེ། མཐར་འཁོར་ལོ་དེ་སྔར་གྱི་
ཡིག་མགོའི་ཕྱོགས་མ་ནོར་བར་ལེགས་པར་ལྟབ་ནས་སྐུད་པ་དམར་པོས་རྒྱ་གྲམ་དུ་
ལན་བདུན་དུ་བཅིངས་ནས་གཞུག་ཅིང༌་། ཕྱིས་ཀྱང་མཆོད་པ་བྱ་གསུངས། འཁོར་
394

འཁོར་ལོའི་རབ་གནས་བྱ་བའི་མན་ངག་ཞལ་གདམས་དང་བཅས་པ་ས་སྐྱ་པཎྜི་ཏས་བཀོད་པ།
ལོ་ལ་རབ་གནས་བྱ་བའི་མན་ངག་ཞལ་གདམས་དང་བཅས་པ། དཔལ་ལྡན་ས་སྐྱ་
པཎྜི་ཏས་རྒྱས་པར་བཀོད་པ་རྫོགས་སོ། །ཤུ་བྷཾ། མངྒ་ལཾ། །
-395